Emanuel Alphonsus van den Bosch

**Emanuel Alphonsus van den Bosch** (1854–1921) var en belgisk ordensgeistlig og katolsk erkebiskop av Agra i Britisk India.
## Liv og virke
### Prest
Alphonsus Van den Bosch ble uteksaminert fra jesuittkollegiet i sin hjemby og ble ikledt som kapusinernovise (ordensnavn: **Emanuel**) i Enghien den 24. mai 1873. Den 20. desember 1879 ble han ordinert til prest i Brugge av biskop Faict. Han var deretter teologilektor ved klosteret i Sinte-Clarastraat.

I oktober 1884 dro han til India som misjonær - til kapusinermisjonen i Allahabad). I 1886 ble han rektor for fransiskanerkollegiet i Lucknow, grunnlagt året før.

### Biskop av Lahore
Pave Leo XIII utnevnte ham til biskop av Lahore i Punjab den 21. november 1890. Han ble ordinert til biskop den 18. januar 1891 i Lahore av den apostoliske delegat til India, erkebiskop Andrea Aiuti. Hans medkonsekrator var kapusinerbiskopen av Allahabad, Francesco Vincenzo Pesci, og assistent var den apostoliske prefekt for Kafiristan og Kashmir, Ignatius Brouwer.

Emanuel Alphonsus van den Bosch var en av grunnleggerne av den flamske kapusinermisjonen blant den rettighetsløse bondebefolkningen i Punjab, som ble oppsøkt av misjonærer fra en rekke kristne og ikke-kristne samfunn. I januar 1892 reiste han til Sialkot-distriktet og rapporterte om de tøffe levekårene til lokalbefolkningen, hvorav de fleste var tidligere livegne som fortsatte å bli utnyttet av muslimske grunneiere. Prosjektet han initierte, med å bygge kristne bondelandsbyer for konvertitter og dåpskandidater gjennom landkjøp i avsidesliggende regioner, kunne i utgangspunktet bare realiseres på en rudimentær måte under hans etterfølger, Godefridus Pelckmans , på grunn av mangel på midler. I de påfølgende tiårene satte det imidlertid også en presedens blant konkurrerende protestantiske misjonærer og ble den klassiske misjonsstrategien til kapusinerne og andre kristne grupper i regionen.
### Erkebiskop av Agra
Den 2. mai 1892 utnevnte pave Leo XIII Emanuel Alphonsus van den Bosch til erkebiskop av Agra. Han innehadde dette embetet til han gikk i pensjon den 5. mai 1897. Samme år kjøpte han Begums palass i Sardhana for erkebispedømmet, det tidligere kongelige palass til Begum Samru, grunnleggersken av katedralen der, medførene omfattende hager. 

Som emeritert erkebiskop var Van den Bosch titulærerkebiskop av *Parium* og bodde atter i Belgia. 

Han døde i 1921 i kapusinerklosteret i Brugge.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Erkebiskop George Porter, S.J. (1825-1989 ) *1887
* Erkebiskop Andrea Aiuti (1849-1905) *1887
* Erkebiskop *Emmanuel Alfonso van den Bosch* O.F.M. Cap. (1854-1921) *1891

## Referanser